### Resume

Vejle Kommune oplever fortsat efterspørgsel efter mindre erhvervsgrunde i kommunens erhvervsudstykning ved [adresse] i Børkop. Desuden efterspørges erhvervsgrunde til særligt pladskrævende varegrupper i området. Den netop vedtagne lokalplan nr. 1355 giver mulighed for begge dele på en ca. 35.000 m2 kommunalt ejet grund ved [adresse]Kristianhøjsvej. Der indstilles til godkendelse af anlægsbevilling på 4.840.000 kr. til byggemodning erhvervsområdet ved Industrivej i overensstemmelse med vedlagte disponeringsforslag.

### Sagsfremstilling

Byrådet godkendte i sag nr. 9 den 19. januar 2022 byggemodning af 4 mindre erhvervsgrunde ved [adresse]. Grundene er efterfølgende blevet udbud og alle er solgt. Der er fortsat efterspørgsel efter mindre erhvervsgrunde i området.

Byrådet vedtog i sag nr. 171 den 5. oktober 2022 endeligt lokalplan nr. 1355, der samlede tre eksisterende lokalplaner i området med det formål at skabe bedre forhold for virksomhederne i området samt skabe mulighed for opførelse af butikker til særligt pladskrævende varegrupper, som fx. et byggemarked, som var efterspurgt i området.

Vejle Kommune ejer matr. nr. 6 ba, [adresse], [adresse], der er ca. 35.000 m2 og beliggende i lokalplan nr. 1355, delområde 4. Planafdelingen har på baggrund af lokalplanen udarbejdet vedlagte forslag til disponering af området.

Det foreslås, at området byggemodnes og derefter udbydes som erhvervsgrunde på gældende standardhandelsvilkår for området. Teknik & Miljø, Anlæg & Infrastruktur oplyser, at byggemodningen vil koste ca. 4.840.000 kr. Under forudsætning af godkendelse af den nødvendige bevilling, kan byggemodningen forventes gennemført i sommer 2023, hvorefter grundene kan udbydes til salg.

Ejendomsmæglerfirmaet Colliers har på baggrund af lokalplan 1355, disponeringsforslaget samt en besigtigelse vurderet, at markedsværdien af de bebyggemodnede erhvervsarealer vil være 135 kr. pr. m2. Det indstilles, at grundene - efter gennemført byggemodning - udbydes til en mindstepris på 135 kr. ex. moms pr. m2.

### Økonomi

![](data:image/png;base64...)

![](data:image/png;base64...)

Opsummering af bevillingsmæssige konsekvenser vedr. ANLÆG:

Sagen medfører, der gives anlægsbevilling og afsættes rådighedsbeløb på ialt 4.850.000 kr. i 2023, heraf anvendes 4.840.000 kr. til gennemførelse af byggemodningen og 10.000 kr. til indhentning af vurdering fra ejendomsmægler. Udgiften finansieres ved at hæve indtægtsrammen for salg af jord til erhvervsformål med 4.850.000 kr. i 2023.

Afledt drift:

![](data:image/png;base64...)

Opsummering af bevillingsmæssige konsekvenser vedr. DRIFT:

Boligadministrationen vurderer, at byggemodningen af erhvervsjorden vil medføre en mindre indtægt på 8.000 kr. fra 2023 og varigt pga. mistede forpagtningsindtægter. Mindre indtægten finansieres af kassen.

Derudover er der afledt drift fra 2024 og frem på 11.000 kr. til gadelys og vedligehold m.m. Dette vil indgå i budgetlægningen 2023-2026 - spor 2.

Høring:

Økonomi & Controlling har ingen bemærkninger af bevillingsmæssig karakter.

### Sagens videre forløb

Sagen skal behandles i byrådet

### Historik

Kommunaldirektøren indstiller, 5. december 2022, pkt. 242:

at Teknisk Udvalg anmodes om at gennemføre byggemodning af erhvervsudstykningen på matr. nr. 6 ba, [adresse], [adresse], i overensstemmelse med vedlagte disponeringsforslag,

at erhvervsgrundene - efter gennemført byggemodning - udbydes til salg til en mindstepris på 135 kr. pr. m2 og

at de bevillingsmæssige konsekvenser godkendes, jf. bevillingsskema under afsnittet Økonomi.

Beslutning fra Økonomiudvalget, 5. december 2022, pkt. 242:

Anbefales.

### Beslutning

Godkendt.

Fraværende: Kim Kjeldsen. I stedet mødte Benny Carlsen